cyanic-selkie/wikianc huggingface dataset:
Budapeštiansky gambit
Fajarowiczov variant po 3. ... Je4
Po ťahoch 1. d4 Jf6 2. c4 e5 3. dxe5 čierny nemusí zahrať 3. ... Jg4 ale jedna z ďalších možností je 3. ... Je4 čím vzniká už vyššie spomenutý tzv. Fajarowiczov variant. Predpokladá sa, že tento variant má pôvod v šachových kruhoch z oblasti Lipska, pričom prvou dôležitou partiou bola partia Steiner-Fajarowicz na Wiesbadenovom turnaji v roku 1928. Čierny sa nesnaží ihneď dobiť obetovaného pešiaka ale snaží sa zaktivizovať svoje figúry a získať taktickými manévrami výhodu. . Podľa štatistík vyhrá biely v 47 % všetkých partii, zatiaľ čo čierny vyhrá v 26 % všetkých partii ECO kód Fajarowiczovho variantu je A51. Tento gambit hral s obľubou Kurt Richter. Ak biely hrá presne, získa výhodu, pretože na rozdiel od ťahu 3. ... Jg5 čierny ťahom 3. ... Je4 neútočí na bieleho pešiaka na poli e5. Namiesto toho musí čierny často v snahe zbaviť sa bieleho pešiaka na poli e5 obetovať ďalšieho pešiaka, buď ťahom d7 – d6 alebo f7 – f6. Keďže túto presnú hru je však v praxi veľmi ťažké dosiahnuť, čierny má nádej na dobrú hru najmä v amatérskej oblasti. Presná obrana podľa najnovšej šachovej teórie je: 4. a3 f5 5. exf6 Dxf6 6. Jf3 Ja6 7. Va2 Se7 8. Dc2 d5 (prišla nutná obeta ďalšieho pešiaka) 9. cxd5 Sf5 10. Dc4 a biely má výhodu. Ďalšie možné pokračovanie vzniká po 4. Dc2. Toto pokračovanie sa prvý krát vyskytlo v partii Herman Steiner – Sammi Fajarowicz v roku 1928 a preto sa niekedy nazýva Steinerov variant. Hra pokračuje 4. ... Sb4+ 5. Jc3 d5 6. Jf3 Sf5 7. Db3 a5 8. cxd5 a biely má výhodu. Iné pokračovanie zvolil Max Blümich keď zahral 4. Dd5. V tomto pokračovaní biely štatisticky zvíťazí až v 56 % všetkých hier, zatiaľ čo čierny zvíťazí len v 31 % všetkých hier. Čierny odpovedá: 4. ... Sb4+ 5. Jd2 Sxd2+ 6. Sxd2 Jxd2 7. Dxd2 0-0 8. 0-0-0 a biely má v tejto pozícii o čistého pešiaka viac, pričom čierny nezískal žiadnu pozičnú výhodu. Môže sa pokúsiť bojovať o pešiaka na poli e5 ťahmi Dd8 – De7 a následným Jb8 – Jc6 ale biely pri presnej obrane udrží výhodu. Iné pokračovanie vzniká po ťahoch: 5. Sd2 Jxd2 6. Jxd2 d6 7. Jf3 Jc6 8. exd6 Sxd6 aj v tomto pokračovaní má biely o pešiaka viac a čierny nezískal za obetovaného pešiaka dostatočnú protihru.
Obľúbenou odpoveďou Alexandra Aljechina po ťahu 3. ... Je4 bol ťah 4. Jb2. Hra pokračuje: 4. ... Jc5 5. b4 Je6 6. a3 a5 7. b5 b6 8. Sb2 Sb7 9. Jf3 a biely má veľmi pohodlnú hru. Čierny sa bude musieť v tejto pozícii veľmi snažiť aby získal dostatočnú kompenzáciu za obetovaného pešiaka. Iné pokračovanie vzniká ak sa čierny rozhodne brať bieleho jazdca na poli d2 v 4. ťahu: 4. ... Jxd2 5. Sxd2 d6 6. Sc3 Jc6 7. Jf3 dxe6 8. Dxd8+ Jxd8 9. Jxe5 a biely udrží výhodu.
Vo Fajarowiczovom variante sa vyskytuje aj niekoľko známych pascí (podrobnejšia analýza v podkapitole Známe pasce), dve z nich sú:
Známe pasce
Budapeštiansky gambit ponúka hneď niekoľko známych pascí. Biely musí poznať teóriu a správne ťahy, v opačnom prípade má čierny veľkú šancu jednú z týchto pascí presadiť a partiu predčasne víťazne ukončiť. Hrozby týchto pascí boli jedným z dôvodov, prečo sa čiernemu spočiatku s Budapeštianskym gambitom tak darilo. Na začiatku 20. storočia boli totiž šachoví majstri v situácií, kedy neboli teoreticky na tieto pasce pripravení. Ako sa stával Budapeštiansky gambit známejším, zlepšovala sa aj obrana bieleho a preto sa už málokedy podarilo nachytať nejakého šachového majstra. Tieto pasce však naďalej slúžia ako dobrý príklad toho, že šachista by mal venovať štúdiu otvorení nejaký čas. Najmä amatérski šachisti, ktorí prvý krát s týmito pascami prídu do styku môžu byť prekvapení ako rýchlo dokázali svoje partie prehrať. Prvá pasca vzniká po ťahoch: 1. d4 Jf6 2. c4 e5 3. dxe5 Jg4 4. Jf3 d6 (Táto nenápadná obeta čierneho, v poradí už druhá je obzvlášť nebezpečná v tomto pokračovaní. Biely teraz správne musí pokračovať 5. Sg5) 5. exd6 Sxd6 6. h3?? (Okamžite prehráva partiu. Biely sa cíti stiesnene pretože čierneho jazdec sa nachádza nebezpečne blízko, navyše jeho strelec sa začína rozohrávať, preto chce odlákať čierneho jazdca, správne v tejto pozícii však bolo 6. e3 alebo aj 6. Jc3) Jxf2! 7. Kxf2 Sg3+ 8. Kxg3 Dxd1 9. Jc3 a po ústupe dámou má čierny jasnú výhodu. Biely stojí na prehru a môže vzdať. Ak by biely v 6. ťahu pokračoval 6. Jc3, hra by pokračovala ťahmi 6. ... 0-0 7. Sg5 f6 8. Sh4 Jf6 9. e3 (s cieľom vyvinúť strelca) a biely má výhodu.
Ďalšia známé pasce vznikajú, ako už bolo vyššie povedané vo Fajarowiczovom variante. Prvá vzniká po ťahoch: 1. d4 Jf6 2. c4 e5 3. dxe5 Je4 4. a3 d6! 5. exd6?! (Podobne ako v predošlom variante, aj teraz je okamžité branie tohto pešiaka zo strany bieleho veľmi nebezpečné. Čierny rozohrá svojho strelca a získa niekoľko taktických hrozieb. Správne bolo duchaplné 5. Dc2 Jc5 6. exd6 Sxd6 7. Jc3 ) Sxd6 6. Jf3?? (Okamžite dáva možnosť čiernemu získať výraznú výhodu. Správne bolo 6. Dd3 De7 7. Jc3 a po 7. ... Jxc3 má biely výhodu.) Jxf2! 7. Kxf2 (Lepšia odpoveď za biele je 7. Dd4 Jxh1 8. Dxg7 Vf8 9. Jc3 Se6 10. a čierny má výhodu no biely aspoň znemožnil súperovi urobiť rošádu.) 7. ... Sg3+! (Tu je možné na mieste čierneho zahrať aj 7. ... Sc51! 8. Ke1 Sf2+ 9. Kxf2 Dxd1 aj v tejto variante čierny získa dámu.) 8. hxg3 Dxd1 a čierny má výraznú výhodu, pretože získal bieleho dámu.
Kieningerova pasca
Kieningerova pasca je pomenovaná po Georgovi Kieningerovi, ktorý ju použil v hre bez prípravy proti Godaiovi vo Viedni v roku 1925. Ťahy partie sú: 1.d4 Nf6 2.c4 e5 3.dxe5 Ng4 4.Bf4 Nc6 5.Nf3 Bb4 + 6.Nbd2 Qe7 7.a3 Ngxe5 8.axb4 Nd3#. Vyskytuje sa v Rubinsteinovom variante. Po 3. ... Jg4 4. Sf4 s postupom 4. ... Jc6 5. Jf3 Sb4+ 6. Jbd2 De7 7. a3 je strelec na poli b4 napadnutý, ale čierny ním zatiaľ nemusí pohnúť a namiesto toho obaja znovu získajú pešiaka v gambite, pretože nastavia pascu, po 7. ... Jgxe5. Zdanlivo sa zdá, že biely získa figúru ťahom 8. axb4??, ale to by bolo presne podľa Kieningerovho pasce, pretože by to umožnilo 8. ... Jd3#. Internetová databáza ChessBase obsahuje 76 hier, v ktorých sa biely chytil do pasce týmto spôsobom. Aj po výmene 8. Jxe5 Jxe5 ostáva hrozba ťahu ... Jd3# a nepriamo bráni strelca na poli b4.
Vzácny variant sa vyskytol aj v miniatúre vo Fajarowiczovom variante po ťahoch: 1. d4 Jf6 2. c4 e5 3. dxe5 Je4 4. Dc2 Sb4+ 5. Jd2 d5 6. exd6 Sf5 7. Da4+ Jc6 8. a3 Jc5 9. dxc7 De7! kde biely, snažiac sa zachrániť svoju dámu, dostal po 10. Dd1 Jd3# mat.
Ilustratívne partie
Wu Shaobin – Nadanian, Singapur 2006 Nasledujúca hra sa odohrala medzi čínskym hráčom GM Wu Shaobinom (biely) a arménskym hráčom IM Ashotom Nadanianom (čierny) v Singapure 2006: 1. d4 Jf6 2. c4 e5 3. dxe5 Jg4 4. Jf3 Sc5 5. e3 Jc6 6. Se2 Jcxe5 7. Jxe5 Jxe5 8. 0-0 0-0 9. b3 Ve8 10. Sb2 a5 (príprava manévru) Va8 – a6 – h6. Nadanian nazýva a7 – a5 „dušou Budapeštianskeho gambitu“. 11. Jc3 Va6 12. Je4 Sa7 13. Jg3 Dh4 14. Jf5 Dg5!? Bol to nový ťah predtým, ako sa začalo hrať 14. ... De4. 15. Jd4 Vg6 16. g3 d5?! (18. ... Dh6 bolo silnejšie). 17. cxd5? biely mal hrať 17. Jb5! 17. ... SH3! 18. Ve1 Jg4 19. Jf3 Dxe3!, po tomto ťahu Karolyi píše: „Toto vykazuje agresiu a vynaliezavosť Kasparova.“ 20. Sd4 Dxf2+!! 21. Sxf2 Sxf2+ 22. Kh1 Sb6 23. Db1? bielym mal zahrať 23. Vf1! a po 23. ... Je3 24. Dd3 Sg2+ 25. Kg1 Sh3 biely môže opakovať pohyby ťahom 26. Kh1, alebo skúsiť 26. Jd4. Po 23. ... Jf2+ 24. Kg1 Vf6! čierny má čas na zvýšenie tlaku. 25. b4! Ak by teraz prišlo 25. Dc2?, potom 25. ... Jg4+ 26. Kh1 Sg2 +! a čierny vyhrá dámu. 25. ... a4! Ale nie 25. ... Vxf3? 26. bxa5. 26. Jg5 čierny môže teraz vynúti mat 8. ťahom: 26. ... JG4 +! 27. Kh1 Sg2+!! „Je to úžasný ťah a jeho hranie muselo byť také vzrušujúce.“ (Karolyi). 28. Kxg2 Vf2+ 29. Kh3 Vxh2+ 30. Kxg4 h5+ 31. Kf4 Se3+ 0–1
We Are Not Your Kind
We Are Not Your Kind je v poradí šiestym albumom americkej metalovej skupiny Slipknot. Bol vydaný 9. augusta 2019 pod hlavičkou hudobného vydavateľstva Roadrunner Records.
Nancray
Nancray je francúzska obec, ktorá sa nachádza v departemente Doubs, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Bryce Dallas Howardová
Bryce Dallas Howard (* 2. marec 1981, Los Angeles, Kalifornia, USA) je americká herečka.
Životopis
Howardová sa narodila v Los Angeles, v Kalifornií. Jej matkou je spisovateľka Cheryl Howard a otec Ron Howard, herec a režisér. Má dve mladšie sestry, dvojčatá Jocelyn a Paige a mladšieho brata, ktorý sa volá Reed. Z otcovej strany, je vnučkou hercov Rance Howard a Jean Speegle Howard a tiež neterou herca Clinta Howarda. Jej krstným otcom je herec Henry Winkler.
Howardová aj s jej súrodencami, boli vychovávaný mimo sveta šoubiznisu. Ich rodičia im nedovolili prístup k televízii a namiesto toho ich povzbudzovali v rôznych aktivitách a koníčkoch. Ako sedemročná mala dovolené od rodičov si zahrať vo filme. Veľa času s jej súrodencami tiež strávila po boku ich známeho rodinného kamaráta Toma Cruisea, ktorý ich niekoľko krát strážil. Bola vychovaná v okrese Westchester v New Yorku a na farme v Greenwich v štáte Connecticut.
Howardová sa zúčastnila Stagedoor Manor, umeleckého tábora v New Yorku, s herečkou Natalie Portman. Po absolvovaní dennej školy Greenwich Country Day (1996) a po ukončení strednej školy Byram Hills High School v roku 1999, študovala tri roky na Tisch School of Arts na New York University (NYU). Počas svojho školenia sa zúčastnila na koncepčnom nahrávaní broadwayovského muzikálu A Tale of Two Cities. Univerzitu v New Yorku opustila bez ukončenia vysokoškolského štúdia. Howardová je tiež absolventkou školy divadelnej spoločnosti Steppenwolf v Chicagu a hereckého centra v New Yorku. Počas svojho pôsobenia v New Yorku bola tiež členkou divadelnej spoločnosti Theatre Mitu, ktorá sídli v New Yorku.
Kariéra
Howardová sa niekoľko rokov objavovala v divadlách v New Yorku.
V roku 2004 bola obsadená do jednej z úlohu v trileri The Village, bez toho aby sa zúčastnila konkurzu. Vo filme si zahrala po boku herca Joaquina Phoenixa. Jej výkon bol ocenený kritikmi a Howardová bola nominovaná na niekoľko ocenení. O rok neskôr, ju dánsky režisér Lars von Trier, obsadil do filmu Manderlay, kde nahradila herečku Nicole Kidmanovú.
Režisér M. Night Shyamalan, jej ponúkol rolu vo filme Lady in the Water, v ktorej vystupuje ako akýsi druh vodnej víly, nazývanej narf. Tiež hrala v európskych divadlách a potom priamo v Spojených štátoch, v rôznych Shakespearovských hrách. Howardová bola nominovaná na ocenenie Zlatý glóbus v roku 2008 za film As You Like It, kde stvárnila rolu Rosalindy.
V roku 2007 hrala v tretej časti filmu Spider-Man, ako spolužiačka Petra Parkera. Howardová si kvôli úlohe Gwen Stacy zafarbila svoje ryšavé vlasy na blond. Jej ďalším úspešným projektom bol Terminator Salvation, kde hrala po boku herca Christiana Balea. Počas natáčania čakala svoje prvé dieťa. Film vyšiel v roku 2009.
Nahradila herečku Rachelle Lefevre, vo filme Twilight The Twilight Saga: Eclipse, kde hrala upírku Victoriu túžiacu po pomste. Film bol zverejnený v roku 2010.
Na začiatku roka 2011 prijala ponuku jednej z úloh vo filme The Help, podľa knižnej predlohy najpredávanejšieho románu Kathryn Stockettovej z roku 2009. Howardová za svoj herecký výkon získala pozitívne ohlasy a tiež sa na jej osobu vyjadrili názory, že jej herecký výkon bol najlepší z celého filmu. Tiež získala množstvo nominácií a ocenení.
Tiež sa podieľala na réžií filmu When You Find Me, ktorý získal spoluprácu so spoločnosťou Canon. Film bol zaznamenaný za účelom získania inšpirácie prostredníctvom fotografií vybraných z fotografickej súťaže. Prijalo sa 96 362 záznamov, zatiaľ čo na výrobu filmu sa vybralo iba osem konečných záznamov.
V roku 2015 sa objavila po boku Chrisa Pratta v akčnom sci-fi filme Jurassic World. Film bol komerčným a kritickým úspechom, keď získal celosvetové príjmy viac ako 1,672 miliárd dolárov. Filmový kritici pozitívne hodnotili výkon Howardovej.
V roku 2016 hrala vo fantasy filme Pete's Dragon, manželku Wesa Bentleyho. Vo filme sa objavil aj herec Robert Redford. Film bol remake-om z roku 1977 s rovnakým menom a objavila sa tiež v kriminálnej dráme Gold s Matthewom McConaugheyom.
Čierťaž (prítok Zázrivky)
Čierťaž je potok v juhozápadnej časti regiónu Orava v obci Zázrivá v okrese Dolný Kubín. Je to pravostranný prítok Zázrivky, ktorá ústi do Oravy; má dĺžku 1,5 km. Je vodným tokom V. rádu. Hydrologické poradie (číslo povodia): 4-21-04-070. Geomorfologická kategorizácia: geomorfologický celok Kysucká vrchovina, geomorfologický podcelok Kysucké bradlá, geomorfologická časť Zázrivská brázda.
Prameň
Pramení v nadmorskej výške v pasienkovo-lesnom extraviláne v centrálnej časti územia obce Zázrivá v okrese Dolný Kubín v lokalite Zázrivské lazy, juhozápadne od vrchu Jedľovinka s nadmorskou výškou, severovýchodne od vrchu Pálenica s nadmorskou výškou  a západne od pasienka Čierťaž, v geomorfologickom podcelku Kysucké bradlá.
Opis toku
Tečie v krátkom úseku južným smerom lesným a lúčno-pasienkovým extravilánom, neskôr juhovýchodným smerom, obmýva severozápadné a juhozápadné svahy pasienka Čierťaž, v nadmorskej výške vteká do intravilánu obce Zázrivá, oboma brehmi obmýva cintorín, v nadmorskej výške  ústi do Zázrivky ako jej pravostranný prítok. Nemá prítoky. Pramení, preteká a ústi v geomorfologickom celku Kysucká vrchovina, v geomorfologickom podcelku Kysucké bradlá, v geomorfologickej časti Zázrivská brázda.
Pôvod názvu
Názov vodného toku má pôvod v názve pasienka Čierťaž, situovaného nad ľavým brehom potoka. Názov pasienka bol bez zmeny prenesený na potok. Názov pasienka Čierťaž má pôvod v pôvodnom význame apelatíva čierťaž v stredovekej slovenčine pôda získaná vyklčovaním lesa, čo bol v stredoveku veľmi častý identifikačný prvok pri opise pozemkov, resp. pri opise priebehu ich hraníc v lesnom priestore. Apelatívum čierťaž získalo pozdejšie i posunutý význam a to hraničná čiara, hranica. Motivantom pomenovacieho procesu v čase pomenovania pasienka Čierťaž bol charakteristický výskyt čierťaží v priestore pomenúvaného geografického objektu. Klčovanie lesa bol jeden zo stredovekých spôsobov odlesňovania, transformácie lesných pozemkov na kultúrnu pôdu - poľnohospodárske pozemky. Zo slovného základu apelatíva čierťaž bol v slovenskom stredovekom jazykovom prostredí utvorený jednoslovný nepredponový názov pasienka Čierťaž ako súčasť  početnej skupiny názvov v slovenskej toponymii; toto apelatívum je v súčasnej slovenčine vysunuté na okraj slovnej zásoby ; porovnaj aj hydronymá napr. Čierťaž, Čierťažský potok, Čierťažský potok, Čertižnianka.
Bryce Dallas Howardová
Kariéra
V roku 2021 sa Howardová objaví v Jurassic Wolrd: Dominion, ktorý vyjde v roku 2021.
Osobný život
Zaujíma sa o existencializmus. Počas študovania na Newyorskej univerzite sa zoznámila so Sethom Gabelom, s ktorým chodila deväť rokov a 17. júna 2006 sa zosobášili. V roku 2007 porodila svoje prvé dieťa, syna menom Theodore, prezývaného Theo. Priznala že po pôrode trpela popôrodnou depresiou a otvorene o tom diskutovala. S pomocou lekára a terapeutov sa zotavila z depresie ktorá trvala asi 18 mesiacov.
V roku 2012 sa páru narodilo druhé dieťa, dcéra Beatrice.
Arabské hry 2011
Arabské hry 2011 boli v poradí 12. arabské hry, ktoré sa konali v Dauha, v Katare od 6.23. decembra 2011, za účasti 21 štátov Arabskej olympijskej únie.
Zúčastnené štáty
Pôvodne sa malo zúčastniť hier všetkých 22 štátov Arabskej olympijskej únie. Ale v novembri 2011 sa Sýria rozhodla stiahnuť svoj tím z hier na protest proti suspendovaniu Sýrie z Arabskej ligy.
Pozn: V zátvorke je uvedený počet športovcov.
Tabuľka medailistov
k 23 decembru 2011
Symphony of Destruction
„Symphony of Destruction“ je singel americkej heavy metalovej skupiny Megadeth, z ich albumu Countdown to Extinction z roku 1992. Text napísal frontman Dave Mustaine a skladba si získala významnú rádiovú hranosť, čím sa stala jednou z najznámejších skladieb skupiny Megadeth.
Skladba bola dobre prijatá kritikmi, a jej hudobné video režírované Waynom Ishamom bolo často hrané televíziou MTV, ale napokon sa stalo kontroverzným a bolo cenzurované kvôli vražednej scéne, ktorá bola cítená ako "príliš krutá".
Zvi Aviner Vapni
Zvi Aviner Vapni (* 1963, Petach-Tikva ) je izraelský diplomat, od roku 2015 do roku 2019 veľvyslanec Izraela na Slovensku.
Životopis
Zvi Aviner Vapni získal bakalársky (odbor Európska a židovská história) aj magisterský titul (odbor Európska história) na Hebrejskej univerzite. Univerzitné vzdelanie ukončil v roku 1991. v rokoch 1991 až 1993 bol kadetom na Škole diplomacie na Ministerstve zahraničných vecí.
Diplomatické pôsobenie
Od roku 1993 pracuje v diplomacii. Začal ako námestník vedúceho zastupiteľského úradu v bulharskej Sofii. V rokoch 1996 až 1998 bol námestníkom generálneho konzula v americkej Atlante. V rokoch 1998 až 2000 pracoval ako vedúci kancelárie pre vzťahy s Kongresom na Ministerstve zahraničných vecí Izraela. V rokoch 2000 až 2005 bol námestníkom generálneho konzula v Los Angeles. V rokoch 2005 až 2007 pracoval opäť v Izraeli, ako poradca Severo-americkej divízie. V roku 2007 bol menovaný za veľvyslanca Izraela na Filipínach. V tomto poste zostal do roku 2011 kedy sa stal riaditeľom Oddelenia pre vzťahy s kongresom na Ministerstve zahraničných vecí. V rokoch 2013 až 2015 pracoval v kancelárii premiéra ako diplomatický poradca.
Veľvyslanec na Slovensku
Prezident Andrej Kiska prevzal Vapniho poverovacie listiny 8. decembra 2015. Jeho nástupca, Boaz Modai svoje poverovacie listiny odovzdal prezidentke Zuzane Čaputovej 16. októbra 2019.
Pando (Uruguaj)
Pando je mesto v Uruguaji. Leží v južnej časti krajiny. Mesto sa nachádza v departmente Canelones. Pri sčítaní ľudu v roku 2011 malo mesto 25 947 obyvateľov. Je vzdialené približne 30 km severovýchodne od centra hlavného mesta Montevideo a tvorí tak súčasť metropolitnej oblasti hlavného mesta. Východnú hranicu mesta tvorí menšia rieka Arroyo Pando.
Mesto bolo založené v roku 1788. Založil ho Antonio de Pando y Patiño z Buenos Aires, ktorý chcel v oblasti začať podnikať. Po postavení kaplnky bola súčasne zriadená aj osada. Za mesto bolo formálne vyhlásené v roku 1920. Už v tomto období bolo Pando dôležitým priemyselným centrom. Aj v súčasnosti je Pando dôležitým priemyselným a obchodným centrom východnej časti metropolitnej oblasti Montevideo. Je taktiež významným dopravným uzlom oblasti.
Mormoiron (obec)
Mormoiron je francúzska obec, ktorá sa nachádza v departemente Vaucluse, v regióne Provence-Alpes-Côte d’Azur.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Nans
Nans je francúzska obec, ktorá sa nachádza v departemente Doubs, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Treinta y Tres
Treinta y Tres je mesto v Uruguaji. Leží vo východnej časti krajiny. Mesto je sídlom departmentu Treinta y Tres. Je pomenované po tzv. Tridsiatichtroch orientálcoch (Treinta y Tres Orientales), čo bola skupina uruguajských bojovníkov za nezávislosť. Pri sčítaní ľudu v roku 2011 malo mesto 25 476 obyvateľov. Leží na severnom brehu rieky Olimar. Od hlavného mesta Montevideo je vzdialené približne 300 km severovýchodne.
Mesto bolo založené v roku 1853. Svoje pomenovanie dostalo po skupine Tridsiatichtroch orientálcov, ktorým sa podarilo prispieť k získaniu nezávislosti Uruguaja. V roku 1884 sa stalo sídlom departmentu. Za mesto bolo vyhlásené v roku 1915. Okolie mesta je typickou poľnohospodárskou oblasťou. Hlavnou ekonomickou zložkou mesta i celej oblasti je chov hovädzieho dobytka. V súčasnosti je rozšírené pestovanie ryže.
Sokolie (vrch v Strážovských vrchoch)
Sokolie je vrch Strážovských vrchov. Leží nad obcou Pružina, približne južne od Považskej Bystrice.
Poloha
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na území Trenčianskeho kraja, v okrese Považská Bystrica a v katastrálnom území obce Pružina. Sokolie je súčasťou CHKO Strážovské vrchy.
Opis
Sokolie je mohutný bralnatý vrch, nachádzajúci sa v najvyššej časti Strážovských vrchov, severne od dominantného Strážova. Najvyšší vrch Strážov leží južne od Sokolia, západne susedí Javorina a Svrčinovec, severným smerom Stráne , východným smerom Hrubá Kečka  a Čierny vrch  a južne susedí vrch Strážov. Východnú a severnú časť masívu odvodňuje Strážovský potok, západnú Biely potok, oba smerujúce do riečky Pružinka v povodí Váhu. Najbližšími sídlami sú severne situovaná osada Predhorie, patriaca do Pružiny, západne ležiaci Mojtín a juhozápadne položený Zliechov. Vo východnej časti sú Sokolie jaskyne a práve východným úpätím prechádza značený chodník z Pružiny na Strážov.
Výhľady
Lesný porast pokrýva takmer celý masív, v blízkosti vrcholu sa však nachádza horská lúka a skalné bralá. Tie ponúkajú obmedzený výhľad na okolité vrchy pohoria, najmä Strážov, Čierny vrch a Hrubú Kečku. Východným smerom dominuje majestátny Kľak a Lúčanská Fatra, severným smerom vidieť Rajeckú kotlinu a Súľovské vrchy, západne Javorníky a Biele Karpaty a juhovýchodne možno vidieť časť Kremnických vrchov. Nezriedka je na horizonte vidieť Veľkú Raču, Babiu horu či Lysú horu.
Prístup
Na vrchol nevedie značený chodník, preto prístup je možný lesnými chodníkmi z okolitých obcí. Prístup sťažujú mnohé bralá, ktoré pokrývajú veľkú časť Sokolia.
Marvel Studios
Od roku 2008 Marvel Studios v rámci Marvel Cinematic Universe zverejnilo 32 filmov, od Iron Man (2008) po Strážcovia Galaxie 3 (2023), od roku 2021 osem televíznych seriálov, od WandaVision (2021) po She-Hulk: Neuveriteľná právnička (2022), a od roku 2022 dva televízne špeciály Vlkolak: Nočný lovec (2022) a Strážcovia galaxie: Sviatočný špeciál (2022). Všetky tieto projekty na seba nadväzujú spolu s One-Shots produkovanými štúdiom. Televízne seriály produkované spoločnosťou Marvel Television taktiež potvrdzujú svoju spojitosť.
Marvel Studios taktiež produkuje televízne seriály vysielané na Disney+ a dohliada na produkciu zvyšných seriálov Marvel Television po ich začlenení do Marvel Studios.
Práva na postavy
V 90. rokoch Marvel Studios poskytlo licenciu na filmové práva na mnoho z ich postáv iným štúdiám, začínajúc s filmami X-Men, Fantastická štvorka, Spider-Man, Daredevil a neskôr Captain America, Iron Man, Thor, Hulk, Ant-Man, Wasp, Black Widow, Luke Cage, Pomstiteľ, Blade, Ghost Rider, Man-Thing, Čierny panter a Deadpool.
Vo februári 2015 spoločnosti Marvel Studios a Sony Pictures Entertainment oznámili, že sa Spider-Man objaví v Marvel Cinematic Universe. Postava sa objaví v snímke Captain America: Občianska vojna a spoločnosť Sony vydá film Spider-Man: Návrat domov 7. júla 2017 s producentmi Feige a Pascalová. V rámci dohody bude spoločnosť Sony Pictures naďalej financovať, distribuovať, vlastniť a mať konečnú tvorivú kontrolu nad filmami Spider-Man. V júni 2015 Feige objasnil, že pôvodná dohoda spoločnosti Sony neumožňovala Spider-Manovi vystupovať v žiadnom z televíznych seriálov MCU, pretože bola „veľmi konkrétna ... s určitým povoleným počtom sem a tam“.
V septembri 2019 bolo oznámené, že spoločnosti Disney a Sony uzavreli novú dohodu, ktorá umožnila Spider-Manovi objaviť sa v treťom samostatnom filme (produkovanom spoločnosťou Marvel Studios a Feigeim) a budúcom filme Marvel Studios. Spoločnosť Disney údajne spolufinancovala 25% filmu výmenou za 25% zisky filmu v rámci novej dohody, pričom si ponechala obchodné práva na postavu.
Nasledujúca tabuľka podrobne popisuje práva, ktoré sa spoločnosti Marvel vrátili, spolu so štúdiami, z ktorých sa vrátili, a rokom, v ktorom sa vrátili.
WandaVision (2021)
Wanda Maximoffová a Vision žijú idylickým predmestským životom a snažia sa zakryť svoje schopnosti. Keď však začnú vstupovať do nových desaťročí a stretnú sa s televíznymi tropmi, pár má podozrenie, že veci nie sú také, akými sa zdajú.
Do septembra 2018 spoločnosť Marvel Studios vyvíjala limitovanú sériu v hlavnej úlohe s Elizabeth Olsenovou / Wandou Maximoffovou a Paulom Bettanym / Visionom so zameraním na ich vzťah. Scenár pre prvú epizódu napísal Jac Schaeffer a v januári 2019 pôsobil ako hlavný scenárista. Séria bola oficiálne oznámená a pomenovaná v apríli, čo potvrdili Olsenová a Bettany. Seriál skúma, odkiaľ pochádza Maximoffová alias Scarlet Witch. Natáčanie sa začalo v novembri 2019 v štúdiách Pinewood Atlanta Studios, pričom réžie seriálu sa ujal Matt Shakman. V marci 2020 však bolo natáčanie prerušené kvôli pandémii COVID-19. Natáčanie pokračovalo v Los Angeles od septembra 2020 až do novembra 2020. WandaVision bol prvým seriálom od štúdia Marvel Studios a prvý Marvel Studios seriál, ktorý debutoval na Disney+. Tento seriál taktiež ako prvý odštartoval 4. fázu MCU. Seriál mal americkú premiéru 15. januára 2021 a obsahuje deväť epizód, ktoré sa skončili 5. marca 2021. Seriál mal slovenskú premiéru 14. júna 2022 na Disney+.
WandaVision sa odohráva tri týždne po udalostiach Avengers: Endgame a priamo nadväzuje na film Doctor Strange v mnohovesmíre šialenstva, v ktorom sa taktiež objaví Wanda Maximoffová. Teyonah Parrisová hrá dospelú verziu Moniky Rambeauovej, ktorá sa ako dieťa objavila vo filme Captain Marvel, ktorú stvárnila Akira Akbarová, zatiaľ čo Randall Park a Kat Denningsová si v seriáli zopakovali MCU role Jimmy Wooa a Darcy Lewisovej. Evan Peters sa predstavuje ako Ralph Bohner, muž vydávajúci sa za Pietra Maximoffa, ktorý bol zabitý vo filme Avengers 2: Vek Ultrona, stvárnený Aaronom Taylor-Johnsonom. Bolo to prikývnutím na Petersovu úlohu ako Peter Maximoff vo filmovej X-Men sérii od 20th Century Fox. Do MCU bola predstavená aj organizácia S.W.O.R.D., predtým komiksový prvok vlastnený spoločnosťou 20th Century Fox. V seriáli sa objavil Darkhold, ktorý sa predtým objavil v televíznom seriáli Agenti S.H.I.E.L.D. a Runaways s iným dizajnom.
Falcon a Zimný vojak (2021)
Sam Wilson a Bucky Barnes sa spojili v celosvetovom dobrodružstve, ktoré preverilo ich schopnosti a trpezlivosť.
Do konca októbra 2018 bol Malcolm Spellman najatý ako hlavný scenárista v limitovanej sérii s Anthonym Mackiem ako Sam Wilson / Falcon a Sebastian Stan ako Bucky Barnes / Zimný vojak. Seriál bol oficiálne oznámený a pomenovaný v apríli 2019, pričom to potvrdili Mackie a Stan. Natáčanie sa začalo v októbri 2019 v Atlante, pričom sériu režírovala Kari Skoglandová, avšak v marci 2020 bolo natáčanie pozastavené z dôvodu šíriacej sa pandémie COVID-19. Natáčanie pokračovalo začiatkom septembra 2020 skončilo koncom októbra 2020. Falcon a Zimný vojak mal americkú premiéru 19. marca 2021 a obsahuje šesť epizód, ktoré sa skončili 23. apríla 2021. Seriál mal slovenskú premiéru 14. júna 2022 na Disney+. Štvrtý film Captain America je vo vývoji ako pokračovanie série.
Falcon a Zimný vojak sa odohráva šesť mesiacov po udalostiach filmu Avengers: Endgame.
Loki (2021-)
Po ukradnutí Teseraktu počas udalostí Avengers: Endgame je do záhadnej organizácie Time Variance Authority (Autorita časovej odchýlky) a ich strážcov času privedený časový variant Lokiho a je nútený napraviť niekoľko časových línií, ktoré prelomil pri cestovaní v čase meniacom ľudskú históriu a tým skončil uväznený v jeho vlastnom kriminálnom thrilleri.
Do septembra 2018 vyvíjalo Marvel Studios limitovaný seriál s Tomom Hiddlestonom / Lokim, ktorý v novembri potvrdil výkonný riaditeľ Disney Bob Iger. Vo februári 2019 bol Michael Waldron prijatý do funkcie hlavného scenáristu a bolo potvrdené, že si Hiddleston zopakuje hlavnú rolu. Natáčanie sa začalo v januári 2020, ktoré však bolo v marci pozastavené kvôli pandémii COVID-19. Režisérkou seriálu bola Kate Herronová. Natáčanie pokračovalo v septembri 2020 v štúdiách Pinewood Atlanta Studios a skončilo sa v polovici decembra. Prvá séria seriálu Loki mala americkú premiéru 9. júna 2021 a obsahuje šesť epizód, ktoré sa skončili 14. júla 2021. Seriál mal slovenskú premiéru 14. júna 2022 na Disney+. Natáčanie druhej série sa začalo 13. júna 2022 v Pinewood Studios, Bedfordshire a trvalo do 15. októbra 2022. Druhá séria bude mať premiéru na 6. októbra 2023.
Prvá séria seriálu Loki sa odohráva po udalostiach filmu Avengers: Endgame a nadväzuje na film Doctor Strange v mnohovesmíre šialenstva (2022).
Čo keby...? (2021-)
Čo keby...? skúma, čo by sa stalo, keby sa významné momenty z Marvel Cinematic Universe udiali inak.
Do marca 2019 vyvíjalo Marvel Studios animovaný antologický seriál založený na komiksovom koncepte What If s cieľom preskúmať, ako by sa zmenilo MCU, keby sa určité udalosti udiali inak, pričom nejde o kánon pre hlavný dej MCU. V júli bolo odhalené, že Jeffrey Wright narozpráva príbeh ako Uatu / The Watcher, pričom veľa hercov z týchto filmov má taktiež narozprávať svoje postavy. Hlasové natáčanie sa začalo nasledujúci mesiac s A.C. Bradleyom, ktorý pracoval ako hlavný scenárista a Bryanom Andrewsom, ktorý režíroval prvú sériu. Výroba pokračovala na diaľku počas pandémie COVID-19, s pozastavením štúdiových prác. Prvá séria Čo keby...? mala americkú premiéru 11. augusta 2021 a obsahuje deväť epizód, ktoré sa skončili 6. októbra 2021. Seriál mal slovenskú premiéru 14. júna 2022 na Disney+. Druhá séria bude obsahovať deväť epizód, ktorá debutuje v blízkej budúcnosti. Tretia séria je v produkcii.
Hawkeye (2021)
Keď sa Clint Barton po Lusknutí objaví v New Yorku, musí spolupracovať s mladou Kate Bishopovou, aby porazil nepriateľov Ronina a včas sa na Vianoce vrátil k svojej rodine.
Do apríla 2019 vyvíjalo Marvel Studios limitovanú sériu v hlavnej úlohe s Jeremym Rennerom alias Clintom Bartonom / Hawkeyeom, ktorá by zahŕňala Bartona, ktorý odovzdá plášť postave Kate Bishopovej. Na Comic-Cone 2019 v San Diegu bola táto séria oficiálne oznámená s tým, že bude skúmať viac času Bartona ako vigilanta Ronina, pričom Jonathan Igla bol v septembri najatý ako hlavný scenárista, zatiaľ čo Hailee Steinfeldová uvažovala o stvárnení Bishopovej. Steinfeldovej rola bola potvrdená začiatkom decembra 2020, keď sa v New Yorku začalo natáčanie, pričom Rhys Thomas aj Bert & Bertie režírovali blok epizód. Natáčalo sa aj v štúdiách Trilith Studios v Atlante, ktoré sa skončilo koncom apríla 2021. Hawkeye mal americkú premiéru 24. novembra 2021 a obsahuje šesť epizód, ktoré sa skončili 22. decembra 2021. Seriál mal slovenskú premiéru 14. júna 2022 na Disney+. Vyvíja sa spin-off seriál, v ktorom bude hrať Alaqua Coxová alias Maya Lopezová / Echo.
Hawkeye sa odohráva po udalostiach filmu Avengers: Endgame počas Vianoc 2024. Florence Pughová si zopakuje svoju úlohu Jeleny Belovej / Čiernej vdovy z filmu Black Widow (2021) spolu s Lindou Cardellini, Bartonovou manželkou Laurou z predchádzajúcich filmov MCU. Vincent D'Onofrio stvárni rolu Wilsona Fiska / Kingpina, ktorého postava sa predtým objavila v seriáli Daredevil od Marvel Television na Netflixe (2015–2018).
Moon Knight (2022)
Marc Spector, ktorý trpí disociatívnou poruchou identity, je vtiahnutý do smrtiacej vojny bohov so svojimi viacerými identitami.
Ms. Marvel (2022)
Kamala Khanová, fanúšička Avengerov, najmä Carol Danversovej, sa snaží zapadnúť, kým nezíska svoje vlastné schopnosti.
Do augusta 2019 na podujatí D23 Expo, vyvíjalo Marvel Studios seriál zameraný na Kamalu Khanovú / Ms. Marvel, ktorej hlavnou autorkou bola Bisha K. Aliová. V septembri 2020 bola do hlavnej úlohy obsadená Iman Vellaniová. Natáčanie sa začalo začiatkom novembra 2020 v štúdiu Trilith Studios v Atlante. Režisérom epizód seriálu boli Adil El Arbi a Bilall Fallah, Sharmeen Obaid-Chinoyová a Meera Menonová. Natáčalo sa aj v New Jersey. Posledná klapka padla začiatkom mája 2021 v Thajsku. Seriál Ms. Marvel mal americkú premiéru 8. júna 2022 a obsahuje šesť epizód, ktoré sa skončili 13. júla 2022. Slovenská premiéra sa uskutočnila 14. júna 2022 na Disney+.
Ms. Marvel bude pokračovať vo filme Marvels (2023), v ktorom si zahrá Vellaniová.
Ja som Groot (2022-)
Každý krátky film sleduje Baby Groota, ako vyrastá v galaxii a vydáva sa na dobrodružstvá s novými a nezvyčajnými postavami, ktoré ho dostanú do problémov.
V decembri 2020 štúdio Marvel Studios oznámilo, že vyvíja animovaný seriál Ja som Groot. V novembri 2021 bolo oznámené, že je seriál v produkcii. Ja som Groot obsahuje päť krátkych filmov, ktoré mali premiéru 10. augusta 2022. Druhá séria je vo vývoji.
She-Hulk: Neuveriteľná právnička (2022)
Jennifer Waltersová má komplikovaný život ako slobodná tridsaťročná právnička, ktorá sa po transfúzii krvi od svojho bratranca Brucea Bannera stane 6-metrovou zelenou superhrdinkou She-Hulk.
Na podujatí D23 Expo 2019 Marvel Studios oznámilo, že sa vyvíja seriál zameraný na Jennifer Waltersovú / She-Hulk. V novembri 2019 bola Jessica Gaová najatá ako hlavná scenáristka. V septembri 2020 bola do hlavnej úlohy obsadená Tatiana Maslanyová. Natáčanie sa začalo v polovici apríla 2021 v Los Angeles a v štúdiách Trilith Studios v Atlante a skončilo sa koncom augusta 2021, pričom epizódy seriálu režírovali Kat Coirová a Anu Valiaová. She-Hulk: Neuveriteľná právnička mal premiéru 18. augusta 2022 a obsahuje deväť epizód, ktoré sa skončili 13. októbra 2022.
Mark Ruffalo, Benedict Wong, Tim Roth a Charlie Cox si zopakujú svoje úlohy ako Bruce Banner / Hulk, Wong, Emil Blonsky / Abomination z filmu Neuveriteľný Hulk (2008), a Matt Murdock / Daredevil.
Tajná invázia (2023)
V Tajnej invázii od Marvel Studios hrajú Samuel L. Jackson ako Nick Fury a Ben Mendelsohn ako Skrull Talos - postavy, ktoré sa prvýkrát stretli v Captain Marvel. Séria o prelínajúcich sa udalostiach predstavuje frakciu Skrullov, ktorí menia podoby, a ktorí už roky infiltrujú planétu Zem.
Do septembra 2020 vyvíjalo Marvel Studios seriál zameraný na Nicka Furyho, v hlavnej úlohe so Samuelom L. Jacksonom a hlavným scenáristom Kyleom Bradstreetom. V decembri 2020 Marvel Studios odhalilo, že seriál má byť adaptovaný dejom z komiksu Secret Invasion. Taktiež potvrdili návrat Jacksona a Bena Mendelsohna alias Talosa. Natáčanie sa začalo 1. septembra 2021 v Londýne pod pracovným názvom Jambalaya, pričom seriál režírovali Bezucha a Selim a Sylvaine Dufauxová a Remi Adefarasin pôsobili ako kameramani. Predtým sa očakávalo, že natáčanie začne v polovici augusta 2021. Jackson začal nakrúcať svoje scény 14. októbra po tom, čo už pracoval na MCU filme Marvels (2023), ktorý sa v tom istom čase natáčal v Londýne. Natáčanie prebiehalo vo West Yorkshire v Anglicku. 22. januára sa natáčalo v meste Leeds, 24. januára v Huddersfielde a od 24. do 31. januára 2022 v Halifaxe v Piece Hall. 28. februára 2022 sa natáčalo na stanici Liverpool Street. Natáčanie sa skončilo 25. apríla 2022. Seriál bude obsahovať šesť epizód a bude dostupný na streamovanie 21. júna 2023.
Cobie Smuldersová, Martin Freeman a Don Cheadle sa vrátia ako Maria Hillová, Everett K. Ross a James "Rhodey" Rhodes.
Echo
Maya Lopezová sa po udalostiach v New Yorku vracia do svojho rodného mesta, kde sa musí vyrovnať so svojou minulosťou a zároveň sa znovu spojiť so svojimi indiánskymi koreňmi a prijať svoju rodinu a komunitu.
Echo / Maya Lopezová sa prvýkrát objavila v seriáli Hawkeye. Natáčanie sa začalo 21. apríla 2022 v Atlante a skončilo sa 26. augusta 2022. Seriál Echo bude obsahovať šesť epizód, ktoré debutujú 29. novembra 2023.
Echo sa odohráva po udalostiach seriálu Hawkeye. Vincent D'Onofrio stvárni rolu Wilsona Fiska / Kingpina, Zahn McClarnon ako William Lopez a Charlie Cox ako Daredevil / Matt Murdock.
Ironheart
V decembri 2020 spoločnosť Marvel Studios oznámila, že seriál zameraný na Riri Williamsovú / Ironheart bol vo vývoji v hlavnej úlohe s Dominique Thorneovou. Chinaka Hodgeová bola najatá ako hlavná scenáristka v apríli 2021. Natáčanie sa začalo 15. júna 2022 v Atlante a skončilo sa 3. novembra 2022. Sacha Baron Cohen bol obsadený do role Mephista. Seriál Ironheart bude obsahovať šesť epizód a bude mať premiéru v roku 2024.
Riri Williamsová / Ironheart sa prvýkrát objavila vo filme Čierny Panter: Navždy Wakanda.
Agatha: Coven of Chaos
V októbri 2021 bolo oznámené, že Marvel Studios vyvíja spinoff ku seriálu WandaVision. V novembri 2021 bol oznámený oficiálny názov seriálu. Natáčanie sa začalo 17. januára 2023 s pracovným názvom My Pretty a bude trvať do 30. mája 2023 v Atlante. Emma Caulfieldová Fordová si zopakuje rolu Sarah Proctorovej / Dottie Jonesovej z WandaVision (2021). V novembri 2022 bol Joe Locke obsadený do neznámej role. Očakáva sa, že Sacha Baron Cohen sa v niektorých epizódach objaví ako Mephisto. Premiéra seriálu je stanovená na rok 2024 a bude obsahovať deväť epizód.
Daredevil: Znovuzrodenie
V marci 2022 bol oznámený reboot seriálu Daredevil. V júli na podujatí Comic-Con v San Diegu bol odhalený oficiálny názov seriálu. Charlie Cox si zopakuje rolu Matta Murdocka. Natáčanie sa začalo koncom februára 2023 v New Yorku a skončí sa 15. novembra 2023. Seriál bude obsahovať osemnásť epizód.
Marvel Zombies
Nová generácia hrdinov bojuje proti zombíkom.
Marvel Zombies je pokračovaním reality predstavenej v seriáli Čo keby...? v epizóde Čo keby... zombíci?!, ktorého produkciu oznámilo štúdio Marvel Studios v novembri 2021. Seriál bude prvým projektom s obsahom pre dospelé publikum. Marvel Zombies bude obsahovať štyri epizódy a bude mať premiéru čoskoro.
Spider-Man: Freshman Year
V novembri 2021 bolo oznámené, že Marvel Studios vyvíja animovaný seriál Spider-Man: Freshman Year. Seriál vyrozpráva príbeh Petera Parkera, ktorý začal svoj prvý rok na strednej škole. Seriál bude čoskoro dostupný na streamovanie. V júli 2022 bola potvrdená druhá séria s názvom Spider-Man: Sophomore Year.
Wonder Man
Po úspechu filmu Shang-Chi: Legenda o desiatich prsteňoch bolo v decembri 2021 odhalené, že Destin Daniel Cretton s Marvel Studios podpísal viacročnú zmluvu o vývoji televíznych projektov pre Disney+. V júni 2022 bolo odhalené, že seriál je v počiatočnom štádiu vývoja a má názov Wonder Man, ktorý sa sústreďuje na postavu Simona Williamsa / Wonder Mana. Natáčanie sa začalo v apríli 2023 s pracovným názvom Callback a skončí sa v auguste 2023. V októbri 2022 bol Yahya Abdul-Mateen II obsadený do role Wonder Mana. Ben Kingsley si zopakuje rolu Trevora Slatteryho.
Nepomenovaný Wakanda seriál
Vo februári 2021 bol odhalený vývoj dramatického seriálu vo Wakande od Ryana Cooglera, scenáristu a režiséra filmu Čierny panter a jeho pokračovania, cez jeho spoločnosť Proximity Media.
Nepomenovaný Nova seriál
V marci 2022 bolo zverejnené, že projekt s postavou Richarda Ridera / Novou so scenáristom Sabirom Pirzadom je vo vývoji. Nie je jasné, či bude projekt vytvorený ako film alebo ako seriál.
Vision Quest
Seriál sa sústreďuje na Visiona, ktorý sa pokúša získať späť svoju pamäť a ľudskosť.
V októbri 2022 bolo odhalené, že druhý spin-off k seriálu WandaVision (2021) zameraný na postavu Visiona je vo vývoji s názvom Vision Quest. Jac Schaefferová sa stala hlavnou scenáristkou a výkonnou producentkou, pričom Paul Bettany sa vráti do role Visiona. Natáčanie sa začne v roku 2024.
Vlkolak: Nočný lovec (2022)
Počas temnej a pochmúrnej noci sa z tieňov vynorí tajná skupina lovcov monštier, ktorí sa po smrti svojho vodcu zídu v strašidelnom sídle prastarého rodu. Pri podivnom a hrôzostrašnom pamätnom zhromaždení na počesť vodcovho života sú lovci vyzvaní k tajomnému a smrtonosnému súpereniu o mocnú relikviu. Čaká ich nočný lov, ktorý ich nakoniec privedie tvárou v tvár nebezpečnému monštru.
V lete 2021 hľadalo štúdio hlavú úlohu do Halloweenskeho špeciálu. Natáčanie špeciálu sa začalo koncom marca v Atlante a skončilo sa koncom apríla 2022. Vlkolak: Nočný lovec mal premiéru 7. októbra 2022.
Strážcovia galaxie: Sviatočný špeciál (2022)
Strážcovia galaxie sa vydávajú na planétu Zem, aby pre Petera Quilla zohnali dokonalý a nezabudnuteľný vianočný darček.
V decembri 2020 Marvel Studios oznámilo, že James Gunn napíše a zrežíruje nový televízny špeciál s filmom Strážcovia Galaxie, pričom sa vráti hlavné obsadenie. Natáčanie sa začalo vo februári 2022 a prebiehalo počas výroby filmu Strážcovia Galaxie 3 (2023). Natáčanie vianočného špeciálu sa skončilo koncom apríla 2022 a natáčanie Strážcov Galaxie 3 sa skončilo začiatkom mája 2022. Strážcovia galaxie: Sviatočný špeciál mal celosvetovú premiéru 25. novembra 2022 na Disney+.
Strážcovia galaxie: Sviatočný špeciál sa odohráva medzi udalosťami Thor: Láska a hrom (2022) a Strážcovia Galaxie 3 (2023).
Neuroevolúcia
Neuroevolúcia (NE) je technika umelej inteligencie, ktorá využíva evolučné algoritmy na generovanie umelých neurónových sietí, parametrov, topológie a pravidiel. Inšpiruje sa vývojom biologických nervových systémov v prírode. V porovnaní s inými metódami učenia neurónovej siete je neuroevolúcia veľmi všeobecná. Umožňuje učenie bez explicitných cieľov, s malou spätnou väzbou a s ľubovoľnými neurónovými modelmi a sieťovými štruktúrami. Neuroevolúcia je efektívny prístup k riešeniu problémov spätnoväzobného učenia, čo môže byť v kontraste s konvenčnými technikami hlbokého učenia využívajúce klesajúci gradient na neurónovej sieti s pevnou topológiou. Najbežnejšie je aplikovaná v evolučnej robotike, v hraní hier a v umelom živote. Hlavnou výhodou je, že neuroevolúcia sa dá aplikovať viac zo široka ako riadené učebné algoritmy, ktoré vyžadujú osnovu správnych párov vstup-výstup. Neuroevolúcia naopak vyžaduje iba mieru výkonu siete v úlohe. Napríklad, výsledok hry (či hráč vyhral alebo prehral) môže byť ľahko meraný bez poskytnutia príkladov požadovaných stratégií.
Prehľad
Neuroevolučný prístup k umelej inteligencii je motivovaný vývojom biologických nervových systémov. Neuroevolúcia aplikuje abstrakcie prirodzenej evolúcie (tzv. evolučné algoritmy) na konštrukciu abstrakcií biologických neurónových sietí (tzv. umelých neurónových sietí). Celkový cieľ je vyvinúť komplexné umelé neurónové siete schopné inteligentného správania. Výsledkom je, že na neuroevolúciu sa dá pozerať ako na prostriedok skúmania vývoja inteligencie v prírode ako aj na praktickú metódu navrhovania umelých neurónových sietí na vykonávanie požadovaných úloh.
Podobne ako pri prirodzenom výbere v prírode, ktorý je poháňaný iba spätnou väzbou z reprodukčného úspechu, neuroevolúcia sa riadi určitou mierou celkového výkonu. Zatiaľ čo najbežnejšie algoritmy umelého učenia neurónovej siete fungujú prostredníctvom kontrolovaného učenia a teda závisia od označeného korpusu párov vstup-výstup, hlavnou výhodou neuroevolúcie je to, že umožňuje učenie aj keď nie sú k dispozícii korpusy, iba na základe malej spätnej väzby. Napríklad, pri hraní hier, riadení vozidla, či v robotike nie sú v každom časovom okamihu vždy známe optimálne činnosti, je možné len pozorovať ako dobre fungovala postupnosť krokov, napr., čo má za následok výhru alebo prehru v hre. Neuroevolúcia umožňuje nájsť neurónovú sieť, ktorá optimalizuje správanie dané iba malou spätnou väzbou, bez priamych informácií o tom, čo presne by mala robiť.
Naviac, neuroevolúcia sa zovšeobecňuje na širokú škálu sieťových architektúr a neurónových modelov. Jej uplatnenie vyžaduje iba to, aby sa výkonnosť sietí mohla hodnotiť v priebehu času a aby sa správanie sietí mohlo meniť v priebehu evolúcie. Zatiaľ čo sa väčšina metód neurónového učenia zameriava iba na modifikáciu silných stránok neurónových spojení (napr. na váhu ich prepojení), neuroevolúcia môže dodatočne optimalizovať ďalšie parametre ako napríklad štruktúru siete (napr. pridávanie neurónov alebo spojení), typ výpočtu vykonávaného jednotlivými neurónmi a aj pravidlá učenia, ktoré upravujú sieť počas hodnotenia. Je zaujímavé, že integrácia takýchto pravidiel celoživotného vzdelávania (napr. Hebbská alebo neuromodulovaná plasticita) umožňuje vyvinutým neurónovým sieťam učiť sa zo skúseností. Týmto spôsobom môže neuroevolúcia uľahčiť skúmanie biologickej adaptácie na viacerých časových mierkach.
Najbežnejšie aplikácie sú v spätnoväzobnom učení, evolučnej robotike a umelom živote. Vzorové aplikácie zahŕňajú vývoj správania v stolných hrách a videohrách, kontrolu pohyblivých robotov a skúmanie vývoja biologicky relevantného správania.
Základný algoritmus
V neuroevolúcii sa typicky vyvíja populácia genetického kódovania neurónových sietí s cieľom nájsť sieť, ktorá rieši danú úlohu. Väčšina metód sa riadi obvyklou generačnou a testovacou slučkou evolučných algoritmov. Každé kódovanie v populácii (genotyp) sa vyberie postupne a dekóduje sa do zodpovedajúcej neurónovej siete (fenotyp). Táto sieť sa potom použije v úlohe a meria sa jej výkon v priebehu času, čím sa získa vhodná hodnota pre zodpovedajúci genotyp. Po vyhodnotení všetkých členov populácie sa genetické operátory použijú na vytvorenie ďalšej generácie populácie. Tie kódovania, ktoré sú najvhodnejšie sa zmutujú a vzájomne sa prekrížia. Výsledný potomok následne nahradí genotypy s najnižšou vhodnosťou v populácii. Tento proces preto predstavuje inteligentné paralelné hľadanie lepších genotypov a pokračuje až kým sa nenájde dostatočne vhodná sieť.
Existuje niekoľko metód pre vývoj neurónových sietí v závislosti od toho ako sú siete kódované. Najpriamejšie kódovanie, niekedy nazývané konvenčná neuroevolúcia (po angl. conventional neuroevolution - CNE), sa vytvára zreťazením číselných hodnôt pre sieťové váhy. Toto kódovanie umožňuje vývoju optimalizovať váhy architektúry pevnej neurónovej siete, čo je prístup, ktorý sa ľahko implementuje a je praktický v mnohých doménach. Avšak, prístup CNE môže konvergovať do falošného lokálneho optima, vyžaduje, aby si experimentátori vybrali vhodne veľkú a štrukturovanú topológiu siete a zle škáluje zložitejšie problémy, pretože počet parametrov, ktoré sa vyvíjajú rastie lineárne alebo kvadraticky s veľkosťou siete.
Na zmiernenie týchto problémov boli navrhnuté sofistikovanejšie kódovania. Jeden z prístupov je zvážiť vývoj na úrovni komponentov riešenia namiesto úplných riešení. To znamená, že namiesto populácie kompletných neurónových sietí sa vyvinula populácia sieťových fragmentov, neurónov alebo váh spojov. Každý jednotlivec je hodnotený ako súčasť úplnej siete a jeho vhodnosť odráža ako dobre spolupracuje s ostatnými jednotlivcami na konkrétnych riešeniach. Týmto spôsobom je zložitý problém pri hľadaní siete riešení rozdelený do niekoľkých menších problémov.